4.การวิจัยและพัฒนา

ในช่วงเวลาที่ผ่านมาบริษัทฯ ได้มีนโยบายในการวิจัย
และสามารถเพิ่มประสิทธิภาพในการทำงานและเพิ่มความสามารถในการแข่งขันทั้งในและต่างประเทศ
โดยให้ความสำคัญในการวิจัยและพัฒนาการในด้านเหล่านี้คือ

  1 ) การวิจัยและพัฒนาเทคโนโลยีการผลิต

  2 ) การพัฒนาระบบการควบคุมมาตรฐานการผลิต

  3 ) การวิจัยและพัฒนาผลิตภัณฑ์

การวิจัยและพัฒนาดังกล่าวข้างต้น ได้ดำเนินการอย่างต่อเนื่อง สรุปได้ดังนี้ คือ

4.1 การวิจัยและพัฒนาเทคโนโลยีการผลิต

ได้มีการวิจัยและพัฒนาเทคโนโลยีการผลิตต่าง ๆ คือ

-   ชิ้นส่วนคอนกรีตสำเร็จรูปทางวิ่งรถไฟฟ้า และสะพานรถยนต์

พัฒนาการทำ Geometry Control ได้ด้วยตัวเอง โดยไม่ต้องซื้อ Software
จากต่างประเทศอีกต่อไป

-   ชิ้นส่วนคอนกรีตสำเร็จรูปของอุโมงค์รถไฟฟ้าใต้ดิน

  วิจัยและทดลองการเกิด และปัญหาของฟองอากาศ โดยปรับปรุง วัสดุ และวิธีการผลิตจนได้ผลดี

-   การทดสอบชิ้นงานคอนกรีตสำเร็จรูป

  พัฒนาเครื่องมือและการทดสอบ ให้เป็นมาตรฐานและเป็นที่ยอมรับ คือ

-   ทดสอบหมอนรางรถไฟคอนกรีตอัดแรง

-   ทดสอบการทึบน้ำคอนกรีต

-   ทดสอบการรับแรงของชิ้นส่วนคอนกรีตผนังอุโมงค์

  การทดสอบเหล่านี้ เป็นการทดสอบพิเศษที่จัดทำขึ้น
  เพราะไม่สามารถทดสอบได้ตามห้องทดลองทั่วไป

-   การผลิตประแจสำหรับรางรถไฟ

  เดิมต้องนำชิ้นส่วนมาจากต่างประเทศ ได้พัฒนาเครื่องจักรจนสามารถผลิตได้ในประเทศไทย
  ผลิตได้มาตรฐานเป็นที่ยอมรับของการรถไฟแห่งประเทศไทย และตลาดต่างประเทศ

4.2 การพัฒนาระบบการควบคุมมาตรฐานการผลิต

บริษัทฯได้ใช้แนวทางการจัดการควบคุมมาตรฐานการผลิต ISO 9000 มาตั้งแต่ปี 2538
เพื่อใช้กับหน่วยงานต่าง ๆ แม้ทางเจ้าของงานจะไม่ได้กำหนดว่า บริษัทฯจะต้องได้รับใบรับรอง
ISO 9000 แต่บริษัทฯ ได้เล็งเห็นถึงความสำคัญของระบบการจัดการควบคุมคุณภาพให้ได้มาตรฐาน
จึงได้นำระบบเข้ามาใช้อย่างต่อเนื่อง จนได้รับการรับรองมาตรฐานเป็นลำดับมา คือ

9 เมษายน 2540 ได้ใบรับรอง ISO 9002 ศูนย์อุตสาหกรรมอิตาเลียนไทย

-   งานคอนกรีตสำเร็จรูป 8 ชนิด

10 สิงหาคม 2541 ได้ใบรับรอง ISO 9002 โรงประกอบเหล็กท้ายบ้าน

-   งานประกอบโครงสร้างเหล็ก

30 กรกฎาคม 2542 ได้ใบรับรอง ISO 9001 หน่วยงานก่อสร้างรถไฟฟ้า กทม.

-   งานออกแบบ-ก่อสร้าง (รายแรกของไทย) งานโยธารถไฟฟ้า กทม.

ถนน อาคาร งานย้ายสาธารณูปโภค

20 กันยายน 2542 ได้ใบรับรอง ISO 9002 หน่วยงานก่อสร้างท่าเรือแหลมฉบัง

-   งานทางน้ำ งานโยธา อาคาร และสาธารณูปโภค

21 มกราคม 2543 ได้ใบรับรอง ISO 9002 โรงงานประกอบเหล็กวิหารแดง

-   งานประกอบโครงเหล็ก

20 กุมภาพันธ์ 2543 ได้ใบรับรอง ISO 9002 หน่วยงานก่อสร้างรถไฟทางคู่ – สายเหนือ
สายอีสาน

-   งานสร้างทางรถไฟ และอาคารประกอบ

28 มิถุนายน 2544 ได้ใบรับรอง ISO 14001 ของศูนย์อุตสาหกรรมอิตาเลียนไทย

นอกจากนี้ ยังได้พัฒนานำเอาระบบการจัดการสิ่งแวดล้อม ISO 14000
และระบบการจัดการอาชีว-อนามัยและความปลอดภัยในการทำงาน ISO 18000
โดยเริ่มใช้งานในหลายหน่วยงานแล้ว

4.3 การวิจัยและพัฒนาผลิตภัณฑ์

บริษัทฯได้วิจัยและพัฒนาการผลิตผลิตภัณฑ์ตัวใหม่ พร้อมติดตามผลการใช้งาน
นำมาปรับปรุงอย่างต่อเนื่อง คือ

-   แผ่นกันเสียง GRC สำหรับทางวิ่งรถไฟฟ้า กทม.

วิจัย พัฒนา ทั้งระบบกระจายเสียงออก (Dispersive) และระบบดูดซับเสียง (Absorptive)

-   ทางข้ามระดับราง (Level Crossing) ที่ถนนตัดกับทางรถไฟ

ออกแบบ ทดลองผลิต ทดสอบใช้งาน เพื่อทดแทนการนำเข้าจากต่างประเทศ ผลทดสอบได้ผลดี

-   หมอนคอนกรีตสำหรับประแจทางหลีก

  ศึกษาและออกแบบ ใช้งานได้ดี และจัดส่งให้การรถไฟฯ
  รวมทั้งส่งออกให้โครงการในประเทศสิงค์โปร์ และประเทศมาเลเซีย

-   คอนกรีตชิ้นส่วนผนังอุโมงค์รถไฟฟ้า

  ศึกษาและร่วมออกแบบแบบหล่อกับผู้เชี่ยวชาญ และปรับปรุงจนได้แบบหล่อที่มีคุณภาพสูง

นอกจากนี้ บริษัทฯยังได้พัฒนาคุณภาพของผลิตภัณฑ์
จนได้รับใบรับรองคุณภาพจากสำนักงานมาตรฐานอุตสาหกรรม (มอก.) ของเสาเข็มคอนกรีตอัดแรง
หมอนคอนกรีตรถไฟ เป็นต้น